Държавен вестник, бр. 55, 2022 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  55
взема предвид тези основни неблагоприятни 
въздействия при изпълнение на изискванията 
по ал. 2 – 5.“
§ 65. В чл. 136, ал. 1 думата „го“ се заменя 
с „я“.
§ 66. В чл. 137 ал. 3 се изменя така:
„(3) Място за изпълнение по ал. 2, т. 9 е 
„регулиран пазар“ по смисъла на чл. 152, ал. 1 
и 2 ЗПФИ, „многостранна система за търговия“ 
по смисъла на § 1, т. 18, буква „а“ от допълни­
телните разпоредби на ЗПФИ, „организирана 
система за търговия“ по смисъла на § 1, т. 18, 
буква „б“ от допълнителните разпоредби на 
ЗПФИ, „систематичен участник“ по смисъла 
на § 1, т. 16 от допълнителните разпоредби на 
ЗПФИ или маркет мейкър, или друго лице, 
предоставящо ликвидност, или субект, който 
изпълнява в трета държава функция, сходна 
с функциите, изпълнявани от някой от посо­
чените по-горе субекти.“
§ 67. Създават се чл. 138а – 138д:
„Чл. 138а. Когато управляващо дружество, 
което управлява колективна инвестиционна 
схема, предвижда такси за постигнати ре­
зултати, управляващото дружество спазва 
изискванията на чл. 138б – 138д.
Чл. 138б. (1) Методът за изчисляване на так­
сите за постигнати резултати трябва да може 
да бъде проверяван, да не дава възможност 
за манипулиране и да включва най-малко 
следните елементи:
1. референтен показател, който да служи 
като база за измерване и сравнение на постиг­
натите от колективната инвестиционна схема 
резултати, като този референтен показател 
може да бъде индекс, модел на най-високата 
нетна стойност на активите, най-нисък процент 
на възвращаемост или комбинация от тях;
2. периода, за който се начислява таксата 
за постигнати резултати, и датата, на която 
се изплаща на управляващото дружество, 
която съвпада с края на периода, за който се 
изчислява таксата и не може да е повече от 
веднъж годишно;
3. референтен период, в който ефектив­
ността се измерва и в края на който може да 
бъде нулиран механизмът за компенсиране 
на резултатите, които са негативни или под 
очакваните;
4. размера на таксата за постигнати ре­
зултати;
5. методика за изчисляване на таксите за 
постигнати резултати въз основа на горепо­
сочените входящи данни и други относими 
входящи данни;
6. честота на изчисляване, която следва 
да съвпада с тази на изчисляваната нетна 
стойност на активите.
(2) Използваният метод за изчисляване на 
таксата за постигнати резултати следва да га­
рантира, че таксите за постигнати резултати 
са винаги пропорционални на действителните 
постигнати резултати от инвестициите на 
колективната инвестиционна схема. Изкуст­
вените завишения или намаления, поради 
нови вноски или обратни изкупувания в ко­
лективната инвестиционна схема, не се вземат 
предвид при изчисляването на постигнатите 
резултати.
(3) Във всеки един момент управляващо­
то дружество трябва да може да обясни как 
моделът на таксите за постигнати резултати 
представлява основателен стимул за по-добро 
управление на колективната инвестиционна 
схема и как използването му е съобразено с 
интересите на инвеститорите.
(4) При определяне на таксите за постигнати 
резултати и техните окончателни плащания се 
спазва симетричен подход на разпределение и 
отпадане на изплащането им при положителни 
и съответно отрицателни резултати.
(5) Таксите за постигнати резултати могат 
да се изчисляват на базата на един инвеститор. 
Чл. 138в. (1) Управляващото дружество 
е длъжно да създаде механизъм за оценка 
и контрол, чрез който периодично да следи 
дали моделът на таксите за постигнати ре­
зултати е в съответствие с инвестиционните 
цели, стратегия и политика на колективната 
инвестиционна схема.
(2) При създаването и прилагането на 
механизма за оценка и контрол по ал. 1 
управляващото дружество съблюдава спаз­
ването на следните изисквания, съобразени 
с методиката на изчисляване и параметрите 
на таксата за постигнати резултати:
1. дали избраният модел на таксата за по­
стигнати резултати е подходящ за колективната 
инвестиционна схема съобразно приетите 
инвестиционна политика, стратегия и цел;
2. дали за колективните инвестиционни 
схеми, при които таксата за постигнати ре­
зултати се изчислява въз основа на бенчмарк, 
бенчмаркът е подходящ с оглед на инвестици­
онната политика и стратегия на колективната 
инвестиционна схема и дали представя по 
подходящ начин профила риск-възвръщаемост 
на колективната инвестиционна схема, като 
преценката за това включва и всяка промяна 
или несъответствие между инвестиционните 
цели на колективната инвестиционна схема 
и избрания бенчмарк, както и показателя за 
съответствие по ал. 6.
(3) В случай че колективна инвестиционна 
схема се управлява в съответствие с индекс, 
таксата за постигнати резултати се определя в 
съответствие с този индекс, като определянето 
на резултата на колективната инвестиционна 
схема може да включва заедно или поотделно 
следното:
1. съпоставка на постигнати резултати с 
индекса;
2. проследяване на отклонението в струк­
турата на портфейла на фонда и индекса.
(4) В случаите по ал. 3 бенчмаркът, из­
ползван за структурирането на портфейла на 
колективната инвестиционна схема, следва 
да бъде същият като бенчмарка, използван 
за изчисляване на таксата за постигнати 
резултати.